Kristian M. Walentin

Kristian M. Walentin (1926–2013) var en norsk ingeniør og næringslivsleder.Kjell Aaserud: «Kristian Walentin 60 år: "Kaptein" i kompetanse», Aftenposten, 18. september 1986, s. 18.

Walentin var utdannet skipsingeniør fra Norges tekniske høgskole der han avla avgangseksamen i 1954.«Jubilanter», Aftenposten, 19. september 1996, s. 18. Han arbeidet en tid som forsker ved Skipsteknisk Forskningsinstitutt.
 Deretter var han prosjektingeniør ved Stal Refrigeration AB i Norrköping før han ble leder for gassavdelingen ved AS Moss Verft & Dokk.  Walentin var direktør for Kværner Engineering AS fra selskapet ble startet i 1966.«Jubilanter», Aftenposten, 19. september 2001, s. 10. Han satt som selskapets leder til han gikk av med pensjon i 1990. I perioden Walentin ledet selskapet utviklet det seg fra fire til over 1000 ansatte, mye på grunn av selskapets engasjement i oljesektoren. Etter at han sluttet i Kværner Engineering arbeidet han som konsulent i Storvik & Co. i Kirkenes og særlig med leveranser til Statens strålevern.

Walentin ble i 1993 utnevnt til ridder av 1. klasse av St. Olavs Orden «for fortjeneste av norsk petroleumsteknologi.»«Walentin ridder av St. Olav», Aftenposten, 19. juni 1993, s. 10.

 Referanser 

Kategori:Norske konsernsjefer
Kategori:Norske skipsingeniører
Kategori:Personer tilknyttet SINTEF
Kategori:Riddere av 1. klasse av St. Olavs Orden